Alkamenes (kuvanveistäjä)

Alkamenes (, ; 400-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän oli oletettavasti kotoisin Ateenasta ja toimi noin vuosina 444–400 eaa.

 Elämä ja ura 

Alkamenes oli kuvanveistäjämestari Feidiaan oppilas ja näistä kuuluisin. Plinius vanhempi mainitsee hänet ateenalaisena.Plinius vanhempi: Naturalis historia 36.5. Suidas puolestaan kutsuu häntä lemnoslaiseksi, minkä on joskus tulkittu viittaavan siihen, että hän olisi voinut olla ateenalainen klerukhos-siirtokuntalainen Lemnoksella. Toisaalta kyseinen kohta on joskus luettu niin, että se voisi viitata Lemnoksen sijasta Ateenan Limnaihin. Tätä tulkintaa tukisi se, että Alkameneen tiedetään tehneen Dionysoksen patsaan Lenaioniin, joka sijaitsi Limnaissa.Pausanias: Kreikan kuvaus 1.20.2.

Alkameneen ajoitus tunnetaan Pliniukselta, joka sijoitti hänet 84.–95. olympiadeille.Plinius vanhempi: Naturalis historia 34.8. Ajoituksen vahvistaa Pausanias, joka ajoittaa Praksiteleen (n. 364 eaa.) kolmanteen sukupolveen Alkameneen jälkeen.Pausanias: Kreikan kuvaus 8.9.1.

 Teokset 

Feidiaan koulukunnalle tyypillisesti Alkamenenes teki erityisesti jumalten patsaita. Veistoksissaan Alkamenes ei jäljitellyt Feidiasta aivan samassa määrin kuin esimerkiksi tämän toinen oppilas Agorakritos. Pausanias piti Alkamenesta toiseksi parhaana kuvanveistäjänä heti Feidiaan jälkeen.Quintilianus: Puhujan kasvatus (Inst.) 12.10.8; Dionys.: De Demosth. acum. vol. vi. p. 1108, ed. Reiske; Pausanias: Kreikan kuvaus 5.10.2.

Antiikin lähteissä Alkameneen teoksiksi mainitaan:

 Puutarhojen Afrodite. Alkameneen tunnetuin ja kauneimmaksi kehuttu teos oli Afroditen patsas, jota kutsuttiin sijoituspaikkansa mukaan ”Puutarhojen Afroditeksi” ().Lukianos: Muotokuvapatsaat (Imagines), 4, 6; Pausanias: Kreikan kuvaus 1.19.2. Feidiaan kerrotaan viimeistelleen kyseisen veistoksen. Erityisesti ihailtiin patsaan poskia, käsiä ja rintoja. Usein on ajateltu, että kyseessä oli sama Afrodite, jolla Alkamenes voitti Agorakritoksen kilpailussa. Tälle ei ole suoraa tukea, ja lisäksi Plinius mainitsee Alkameneen voittaneen enemmän ateenalaisten puolueellisuuden kun veistoksen itsensä vuoksi.
 Areen patsas Ateenan Areen temppelissä.Pausanias: Kreikan kuvaus 1.8.5.
 Dionysoksen patsas Ateenan Lenaionissa.
 Hefaistoksen patsas, joka esitti jumalan rampuuden kuitenkaan antamatta vaikutelmaa epämuodostuneisuudesta.Cicero: Jumalten luonteesta (De Nat. Deor.) 1.30; Valerius Maximus: Factorum ac dictorum memorabilium 8.11. ext. 3.
 Asklepioksen patsas Mantineiassa.
 Kolmimuotoinen Hekate, ensimmäinen lajissaan, sekä Prokne Ateenan Akropoliilla.Pausanias: Kreikan kuvaus 2.30.2, 1.24.3.
 Viisiottelun voittajaa esittänyt patsas.Plinius: Naturalis historia 34.8.
 Athenen ja Herakleen suurikokoiset patsaat, jotka Thrasybulos pystytti Herakleen temppeliin Thebassa vuonna 403 eaa. sen jälkeen, kun kolmenkymmenen tyrannin hallinto kukistettiin. Nämä ovat Alkameneen viimeiset tunnetut teokset.

Pausaniaan mukaan Alkamenes olisi tehnyt myös Olympian Zeuksen temppelin länsipään päätykolmiokoristelut, jotka esittivät kentauromakhiaa.Pausanias: Kreikan kuvaus 5.10.2. Nykyisin kyseiset veistokset laitetaan kuitenkin Olympia-mestariksi kutsutun kuvanveistäjän nimiin. Johannes Tzetzes kertoo nykyisin kyseenalaistetun tarinan, jonka mukaan Alkamenes ja Feidias olisivat kilpailleet Athenen patsaan teossa, ja ateenalaiset olisivat suosineet aluksi Alkameneen versiota sen hienostuneen viimeistelyn vuoksi, mutta patsaiden pystyttämisen jälkeen muuttaneet mieltään.Johannes Tzetzes: Khiliades 8.193.

 Lähteet 

 Aiheesta muualla 

Luokka:Antiikin kreikkalaiset kuvanveistäjät